Аԥсны алашара арцәара аамҭеихшара ҿыц кьыԥхьуп
18:02 17.01.2023 (ирҿыцуп: 09:56 18.01.2023)
АҞӘА, ажьырныҳәа 17 - Sputnik. ЕгрыГес аҟынтәи алашара зауа Аԥсны мрагыларатәи ахәҭаҟны алашара арцәара аамҭеихшара ҿыц кьыԥхьуп, абри атәы аанацҳауеит "Амшынеиқәафымцамч" апресс-маҵзура.
Аԥкрақәа алагалахоит ажьырныҳәа 18 асааҭ 00:00 инаркны.
Џьуартәи аӡеизакырҭаҿы аӡыҩаӡара амаҷра иахҟьаны уахыки-ҽнаки алашара дырцәалоит хә-сааҭк.
Урыстәылантәи алашара зауа ареспублика мраҭашәаратәи ахәҭеи агәҭеи рзы ажьырныҳәа 12 рзы иалагалаз аԥкрақәа шыҟац иаанхоит.
"Амшынеиқәафымцамч" аҟны иазгәарҭеит афымцацәаҳәақәа ирықәу аидара иаҿырԥшны ҭыԥ-ҭыԥла алашара дырцәалар ҟалоит ҳәа.